Ноу-тилл тариалан

Ноу-тилл тариалан зарим тохиолдолд тэг элдэншүүлэлт эсвэл шууд тариалалт гэж нэрлэгддэг тариалан эрхлэх аргын/технологийн үндэс нь хөрсийг механик боловсруулалт хийж хөндөхгүй байхад оршино. Ноу-тилл тариалангийн үед хөрсний сүвшил нэмэгдэж, ус нэвчилт ба хадгалалт ихэсдэг, мөн органик бодисын агууламж өсч, тэжээлийн агууламж болон эргэлт/цикл сайжирдаг. Ноу-тилл нь дийлэнхи газар тариалангийн бүсүүдэд хөрсний элэгдлийг бууруулдаг. Ноу-тилл нь талбайн биологийн төрөл зүйлийг нэмэгдүүлдэг зэрэг олон эерэг талуудыг дагуулдаг.

 Ач холбогдол 
 Эдийн засгийн 

Ноу-тилл технологийг зөв явуулахад ашгийн хэмжээ үлэмж нэмэгддэг нь олон судалгаагаар тогтоогдсон.D.L. Beck, J.L. Miller, and M.P. Hagny 

Механик боловсруулалтыг хийхгүй байх нь ажил хөдөлмөр,Time savings from no-till are the result of fewer passes over a field being needed and less time for each pass (its faster to pull a sprayer over a field than a plow through it). түлш шатахуун, усалгаа, техникийн үнэ ба элэгдэл хорогдол зэрэг зардлуудад мэдэгдэхүйц хэмнэлтийг бий болгодог. Ноу-тилл нь усны нэвчилт ба хадгалалтыг нэмэгдүүлэх, хөрсний элэгдлийг бууруулах зэргээр нөлөөлж, ургацын хэмжээг нэмэгдүүлдэг. Ноу-тиллийн ашгийг нэмэгдүүлдэг өөр нэг давуу тал нь хөрсний усны агууламж нэмэгдсэнээр, уринш хийх шаардлага үгүй болж, жил дараалан тариалалт хийх боломж бий болдогт оршино. Манай орон шиг хур тунадасын хэмжээ багатай бүсэд хамгийн тохиромжтой технологи юм.

 Хүрээлэн буй орчин 
 Нүүрсхүчлийн хий ба бусад хүлэмжийн хий 

Ноу-тилл нь хөрсөнд органик материйг хуримтлуулах замаар нүүрстөрөгчийг булшилдаг.Carbon sequestration in two Brazilian Cerrado soils under no-till Bayer, C | Martin-Neto, L | Mielniczuk, J | Pavinato, A | Dieckow, J Soil and Tillage Research [Soil Tillageyhjs.]. Vol. 86, no. 2, p.237-245. Apr 2006. Хөрсөнд механик боловсруулалтыг хийхэд хөрсний хэсгүүд агаартай холилдож, ингэснээр хөрсний микробын идэвхи огцом өсөх ба энэ нь хөрсний нүүрстөрөгчийг агаарт алдагдахад хүргэдэг. Механик боловсруулалтын нөлөөгөөр хөрсний органик матери хурдан задарч, хөрсний нүүрстөрөгч агаарт алдагдана. Mеханик боловсруулалтыг хийж буй тракторуудын хаягдал мөн л нүүрстөрөгчийн давхар ислийг нэмэгдүүлнэ.

Хөрсөнд нүүрстөрөгчийг хадгалахын/булшлахын зэрэгцээ, ноу-тилл аж ахуй нь азотын ислийн (N2O) ялгаруулалтыг, сэлгээнээс хамааран 40-70% бууруулдаг. San-Francisco Chronicle Азотын (I) исэл нь CO2-с 300 дахин хүчтэй, агаар мандалд 120 жилийн турш орших чадвартай хүчтэй хүлэмжийн хий юм. Газар тариаланд азотын бордоог хэтрүүлэн хэрэглэх нь азотын ислийн ялгаралтыг нэмэгдүүлдэг.

 Хөрс ба ус 

Ноу-тилл технологи нь хөрсний нүүрстөрөгчийн ба органик бодисын агууламжийг нэмэгдүүлэх, агрегатлаг бүтэцийг бий болгох, бүтэцийн эвдрэл ба элэгдлээс хамгаалах, усны ууршилтыг бууруулах зэргээр хөрсний чанарыг сайжруулдаг. Механик боловсруулалт үгүй болсноор хөрсний нягтрал багасдаг.

АНУ-ын Хөдөө аж ахуйн яамны судалгааны албаны судлаачид 19 жил судалсны эцэст, ноу-тилл тариалан нь уламжлалт газар тариалантай харьцуулахад хөрсийг илүү тогтвортой болгодогийг тогтоожээ. Хөрсөнд органик бодис хэлбэртэй агуулагдах нүүрстөрөгч нь хөрсний хэсгүүдийг хамт барьж агрегатлаг бүтэцийг үүсгэх гол хүчин зүйл болдог. Ноу-тилл хөрсний дээд 3 см давхарга нь уламжлалт тариалангийн хөрстэй харьцуулахад 2-7 дахин бага элэгдэлд өртдөг. Ноу-тилл тариалан нь ялангуяа салхитай тал хээрийн бүсэд илүү тохиромжтой байдаг.

 Эх сурвалж 

 Цахим холбоос 
 Texas A&M AgriLife Research and Extension Center at Lubbock; along with New Mexico University Extension Service.  No-till and Cover Crops for Texas and New Mexico.
No-Till Farmer Website

Ангилал:Тариалалт